Vittorio Bersezio
Vittorio Bersezio a l'é l'autor pì avosà dël teatro piemontèis, mersì a soa ciadeuvra, Le miserie 'd monsù Travet.

A l'era nassù dël mars 1830 a Povragn e a l'é mòrt a Turin ij 30 ëd gené dël 1900.
Surtì da na famija bonstasenta, a l'era laureasse an Lege a 19 agn, ma a l'ha mai esercità.
A l'ha fàit ël giornalista e a l'ha fondà vàire giornaj, antra j'àutri la Gazzetta piemontese e la Gazzetta letteraria.

Euvre 
Bersezio a l'ha ancaminà a scrive comedie an italian (Bolla di sapone a l'é un ëd sò tìtoj); peui, possà da Toselli, a l'é stàit autor d'euvre teatraj an piemontèis: 
 La sedussion (1861)
 La beneficensa (1861)
 Le miserie 'd monsù Travet, andàita an sena la prima vòta ij 4 d'avril dël 1863
 La violensa a l'ha sempre tòrt (1863)
 Cassa a la dòte
 Bastian contrari (1882)
 I miei tempi
 La plebe (romanz an lenga italian-a)

Soa ciadeuvra, Le miserie 'd monsù Travet, a l'é intrà ant j'antologìe, a parte da Benedetto Croce e a l'é stàita girà an vàire lenghe forestere.

Arferiment bibliogràfich për chi a veul fé dj'arserche pì ancreuse 
Gianrenzo P. Clivio - Profilo di storia della letteratura in piemontese

Bersezio, Vittorio
Bersezio, Vittorio
Bersezio, Vittorio
Bersezio, Vittorio